smcproject/ml-wiki-sentences huggingface dataset:
ആധുനികഭൂമിശാസ്ത്രം ഭൂമിയുമായി ബന്ധപ്പെടുന്ന എല്ലാ കാര്യങ്ങളെയും, മനുഷ്യന്റെ ഇടപെടൽ മൂലമോ പ്രകൃത്യാലുണ്ടാവുന്നതോ ആയ എല്ലാ വസ്തുക്കളെയും സംഭവങ്ങളെയും ഉൾപ്പെടെ, ഉൾക്കൊന്നുന്ന ശാസ്ത്രശാഖയാണ്.
ഭൂമിശാസ്ത്രത്തെ പൊതുവായി രണ്ട് വിഭാഗമായി തിരിച്ചിരിക്കുന്നു, ഭൗതിക ഭൂമിശാസ്ത്രവും സാമൂഹിക ഭൂമിശാസ്ത്രവു[ഭൗതിക ഭൂമിശാസ്ത്രം ഭൂമിയുടെ ഘടനാപരവും കാലാവസ്ഥാപരവും ജൈവപരവുമായ കോണുകളിൽ ശ്രദ്ധചെലുത്തുമ്പോൾ, സാമൂഹിക ഭൂമിശാസ്ത്രം സാമ്പത്തികപരവും സാംസ്കാരികപരവും രാഷ്ട്രീയപരവുമായ വിഷയങ്ങളെ അപഗ്രഥനം ചെയ്യുന്നു. ഭൂശാസ്ത്രജ്ഞർ ഭൂമിയുടെ ഭൗതികവും സാമൂഹികവുമായ പ്രത്യേകതകളെപറ്റി മാത്രമല്ല പഠിക്കുക, മറിച്ച് സൗരയൂഥത്തിലെയും പ്രപഞ്ചത്തിലെയും അതിന്റെ ഭാഗഭാഗിത്വത്തെ പറ്റിയും, ഭൂമിയിൽ മനുഷ്യനല്ലാതെ ഒരുപാട് ജീവ ജാലങ്ങൾ വേറെയുമുണ്ട് അത് ഭൂമിയിൽ ചെലുത്തുന്ന സ്വാധീനത്തെപ്പറ്റിയും (ഉദാ: കാലാവസ്ഥ, വേലിയിറക്കവും കയറ്റവും, സമുദ്രത്തിലെ അടിയോഴുക്കുകൾ) ഗവേഷണങ്ങൾ നടത്തുന്നു.
ഇതും കാണുക കവാടം: ഭൂമിശാസ്ത്രം
[ പൈതൃകങ്ങളിലൂടെ.. എൻ്റെ നാട് ]
സെൻ്റ്: ജോസഫ് ചർച്ച്
എസ്റ്റേറ്റും പടി അലനല്ലൂർ
അലനല്ലൂരിലെ ആദ്യത്തെ ക്രിസ്തീയ ദേവാലയമായി അൻപത് വർഷം പഴക്കമുള്ള സെൻ്റ്: ജോസഫ് ചർച്ച് സ്ഥിതി ചെയ്യുന്നത് അലനല്ലൂർ പഞ്ചായത്ത് ജംഗ്ഷനിൽ നിന്ന്   അരക്കു പറമ്പ് റോഡിലൂടെ ഒരു കിലോ മീറ്ററോളം ദൂരം സഞ്ചരിച്ചാൽ എസ്റ്റേറ്റുംപടി എന്ന സ്ഥലത്താണ് അരനൂറ്റാണ്ട് പഴക്കമുള്ള ഈ ദേവാലയമുള്ളത്.
1972 ൽ കോട്ടയം കുറവിലങ്ങാട് നിന്നും കുടിയേറി വന്ന വലിയ വീട്ടിൽ കുട്ടിച്ചേട്ടൻ എന്ന ജോസഫും, ഭാര്യ ഏലിയാമ്മയും എട്ട് മക്കളുമടങ്ങുന്ന പത്ത് പേരുള്ള കുടുംബം അലനല്ലൂർ എസ്റ്റേറ്റും പിടയിൽ കല്ലടി ഹംസ ഹാജിയുടെ ഉടമസ്ഥതയിലുള്ള റബ്ബർ എസ്റ്റേറ്റിൽ നിന്നും മൂന്ന് ഏക്കർ സ്ഥലം വാങ്ങി  ഇവിടെ കാർഷികവൃത്തിയുമായി ഉപജീവനം നയിച്ച് ജീവിതമാരംഭിച്ചു.
തുടർന്ന് 1973 ൽ ചൂളപ്പറമ്പിൽ ത്രേസ്യാമ്മ, ജോസഫ് വെള്ളപ്പാട്ട് എന്നീ രണ്ട് കുടുംബങ്ങൾകൂടി കുടിയേറി വന്ന് കുറച്ച് സ്ഥലങ്ങൾ കൂടി വാങ്ങി ഒരുമിച്ച് താമസമാക്കി.
ക്രിസ്തീയ വിശ്വാസ പ്രകാരമുളള പ്രാർത്ഥനാ കാര്യങ്ങൾക്കും, വിവാഹങ്ങൾക്കുമെല്ലാം അന്ന് കാഞ്ഞിരപ്പുഴ പൊറ്റശ്ശേരി ഫൊറോന പള്ളി മാത്രമേ ആശ്രയ മായി ഉണ്ടായിരുന്നുള്ളൂ ആ സാഹചര്യത്തിലാണ് സമുദായത്തിന് സ്വന്തമായി ഒരു പള്ളി പണിയുന്നതിന്ന് പൊറ്റശ്ശേരി ഫൊറോന പള്ളിക്കു കീഴിൽ ഒരു പള്ളി പണിയാനായി സഭയിൽ നിന്ന് അനുമതി വാങ്ങിച്ചു  പള്ളിക്കായി അര ഏക്കർ സ്ഥലം വെള്ളപ്പാട്ട് ജോസഫ്, ചൂളപ്പറമ്പിൽ ത്രേസ്യാമ്മ എന്നീ വ്യക്തികൾ സൗജന്യമായി നൽകി യ സ്ഥലത്ത് ആസ്ബറ്റോസ് ഷീറ്റ് ഇട്ട ഒരു ഷെഡ്ഡ് പോലെയായിരുന്നു അന്ന് പള്ളി നിർമ്മിച്ചത് അൽപ സ്ഥലം  സെമിത്തേരിക്കായും മാറ്റിവെച്ചു.1974 ൽ പാലക്കാട് രൂപത നിലവിൽ വരികയും അതേ വർഷം തന്നെ മെയ് മാസത്തിൽ പാലക്കാട് രൂപതാ മെത്രാൻ ജോസഫ് ഇരു മ്പൻ തറക്കല്ലിട്ട് പള്ളിപണി തുടങ്ങി 1975 ൽ  ജോസഫ് ഇരുമ്പൻ ബിഷപ്പ് വെഞ്ചരിപ്പ് നടത്തി ഇടവകക്കാർക്കായി പള്ളി തുറന്ന് കൊടുക്കുകയും ചെയ്തു.
പരിസരവാസികളായ നാനാ ജാതി മതസ്ഥരുടെയും സാന്നിധ്യത്തിൽ ആഘോഷമായിട്ടായിരുന്നു അന്ന് ആ കർമ്മങ്ങൾ നടന്നത്.
പള്ളിയിലെ ആദ്യ വികാരിയായി ഫാ.
ജോസഫ് ഇരുമ്പനായിരുന്നു ഏറെക്കാലം ഉണ്ടായിരുന്നത് എല്ലാ ഞായറാഴ്ചകളിലും, ബുധനാഴ്ചകളിലുമാണ് പള്ളിയിൽ കുർബാന പ്രാർത്ഥനകൾ നടക്കുന്നത് കൂടാതെ ക്രിസ്തുമസ്, ഈസ്റ്റർ തുടങ്ങിയ വിശേഷ ദിവസങ്ങളിലും പ്രാർത്ഥനാ ചടങ്ങുകളുണ്ട്.
2002-3 കാലത്താണ് പള്ളിയോട് ചേർന്നുള്ള ഒന്നര ഏക്കർ സ്ഥലം കൂടി പള്ളിക്കായി വാങ്ങി ഈ ദേവാലയം ഇപ്പോൾ കാണുന്ന തരത്തിൽ പുതുക്കിപ്പണിയാൻ തീരുമാനിച്ചത്.2003 ൽ തറക്കല്ലിട്ട് പണിയാരംഭിച്ച പള്ളി 2006 ൽ പണി പൂർത്തീകരിച്ച് വെഞ്ചരിപ്പ് നടത്തി.
പാലക്കാട് രൂപതക്ക് കീഴിലായി ഉള്ള നൂറ്റി അമ്പതോളം പള്ളികളിലൊന്നാണ് റോമൻ കത്തോലിക്കാ വിഭാഗക്കാരുടെ ഈ സെൻ്റ്: ജോസഫ് പള്ളി.
നാൽപത് കുടുംബങ്ങളിലായി നൂറ്റി എഴുപതോളം അംഗങ്ങളാണ് ഇന്ന് ഈ ഇടവകയിലുള്ളത്  തങ്ങളുടെ ഇടയിൽ നിന്ന് അടുത്ത കാലത്തായി അച്ഛൻ പട്ടം സ്വീകരിച്ച് പാലക്കാട് മതബോധന അസിസ്റ്റൻസ് ഡയറക്ടറായ വലിയ വീട്ടിൽ അമലിനെ സഭയുടെയും, ഇടവകയുടെയും അഭിമാനമായാണ് ഇവർ കാണുന്നത്.
കഴിഞ്ഞ രണ്ടു വർഷമായി പള്ളിയിലെ വികാരി ജെയിംസ് കാവാലത്തും ,കൈകാരൻമാരായി ഔസേപ്പച്ചൻ, ജെസ്റ്റിൻ എന്നിവരാണുള്ളത്.
വിശ്വാസമൂട്ടിയുറപ്പിച്ച അൻപതു വർഷത്തിൻ്റെ ഓർമ്മകളുമായി 2024 ൽ ഗോൾഡൻ ജൂബിലിയാഘോഷങ്ങൾക്ക് തുടക്കമിട്ട് ഓഗസ്റ്റ് മാസം വരെയുള്ള സെൻ്റ്: ജോസഫ് പള്ളിയുടെ വാർഷികാഘോഷം ഒരു നാഴികക്കല്ലായി മാറട്ടെ ഇനിയും നൂറ്റാണ്ടുകൾക്കു പറയാനുള്ള ഒരു കഥ യായങ്ങനെ..
- ഷാജി അലനല്ലൂർ -
അടിയന്തര ഗർഭനിരോധന മാർഗ്ഗം
അടിയന്തര ഗർഭനിരോധന മാർഗ്ഗം (ഇസി) ഗർഭനിരോധന മാർഗ്ഗമാണ്, ഇത് ലൈംഗിക ബന്ധത്തിന് ശേഷം ഗർഭധാരണം തടയാൻ ഉപയോഗിക്കുന്നു.
ഇംഗ്ലീഷ്: എമർജൻസി കോൺട്രാസെപ്ഷൻ / Emergency Contraception ( EC )
ഇസിയുടെ വിവിധ രൂപങ്ങളുണ്ട്.
അടിയന്തര ഗർഭനിരോധന ഗുളികകൾ (ECPs), ചിലപ്പോൾ അടിയന്തര ഗർഭനിരോധന ഗുളികകൾ (ECs) അല്ലെങ്കിൽ രാവിലെ മുതൽ ഗുളികകൾ എന്ന് വിളിക്കപ്പെടുന്നു, ഗർഭധാരണത്തിന് ആവശ്യമായ അണ്ഡോത്പാദനം അല്ലെങ്കിൽ ബീജസങ്കലനത്തെ തടസ്സപ്പെടുത്താനോ കാലതാമസം വരുത്താനോ ഉദ്ദേശിച്ചുള്ള മരുന്നുകളാണ്.
ഉദാഹരണം ഐപിൽ.
ഇവ പലപ്പോഴും കോണ്ടം , കോപ്പർ ടി തുടങ്ങിയ സുരക്ഷാ മാർഗങ്ങൾ ഒന്നും സ്വീകരിക്കാതെയുള്ള ലൈംഗികബന്ധം നടന്നതിന് ശേഷം 72 മണിക്കൂറിനുള്ളിൽ ഉപയോഗിക്കേണ്ടതാണ്.
എങ്കിലും ചിലത് അഞ്ച് ദിവസം വരെ ഫലപ്രാപ്തി നൽകാറുണ്ട്.
നിങ്ങളുടെ ഡോക്ടറോടോ ഫാർമസിസ്റ്റിനോടോ മറ്റു ആരോഗ്യ പ്രവർത്തകരോടൊ ഇതേപറ്റി ചോദിച്ചു മനസിലാക്കാവുന്നതാണ്.
ഗർഭനിരോധന ഉപാധികൾ (IUDs)ചിലപ്പോൾ അടിയന്തര ഗർഭനിരോധന മാർഗ്ഗമായി ഉപയോഗിക്കാറുണ്ട്.
ഏറ്റവും ഫലപ്രദമായ പ്രാഥമിക ഗർഭനിരോധന മാർഗ്ഗമാണിത്.
എന്നിരുന്നാലും, അടിയന്തര ഗർഭനിരോധനത്തിനായി IUD കൾ ഉപയോഗിക്കുന്നത് താരതമ്യേന അപൂർവമാണ്.
അടിയന്തര ഗർഭനിരോധന മാർഗ്ഗം ഗർഭഛിദ്രവുമായി ബന്ധപ്പെട്ടതല്ല, ഗർഭഛിദ്രം രണ്ടാമത്തെയും മൂന്നാമത്തെയും ത്രിമാസത്തിൽ പോലും ഗർഭം അവസാനിപ്പിക്കുന്നതിനുള്ള ഒരു മരുന്ന് ഉപയോഗിച്ച് ചെയ്യുന്ന ഒരു മാർഗമാണ്.
അടിയന്തര ഗർഭനിരോദന ഗുളികകൾ
എമർജൻസി ഗർഭനിരോധന ഗുളികകൾ (ഇസിപി) ചിലപ്പോൾ എമർജൻസി ഹോർമോൺ ഗർഭനിരോധന (EHC) എന്ന് വിളിക്കപ്പെടുന്നു.
സുരക്ഷിതമല്ലാത്ത ലൈംഗിക ബന്ധത്തിന് ശേഷമോ കോണ്ടം പൊട്ടിയതിന് ശേഷമോ അവ ഉപയോഗിക്കാം.
എന്നാൽ അവ അത്യാവശ്യ ഘട്ടത്തിൽ മാത്രം ഉപയോഗിക്കാനുള്ളതാണ്.
പാർശ്വഫലങ്ങൾ ഉള്ളത് കാരണം ഇവ നിത്യേന ഉപയോഗിക്കാൻ പാടുള്ളതല്ല എന്ന്‌ വിദഗ്ദർ മുന്നറിയിപ്പ് നൽകുന്നു.
ഐ പിൽ ഇതിന് ഉദാഹരണമാണ്.
സുരക്ഷിതമല്ലാത്ത ലൈംഗിക ബന്ധത്തെ തുടർന്നോ അല്ലെങ്കിൽ മറ്റ് പതിവ് ഗർഭനിരോധന മാർഗ്ഗങ്ങൾ ശരിയായി പ്രവർത്തിക്കാത്തതോ ശരിയായി ഉപയോഗിക്കാത്തതോ ആയ ഗർഭധാരണ സാധ്യത കുറയ്ക്കുന്നതിന് എടുക്കുന്ന ഗർഭനിരോധന മാർഗ്ഗമാണ് അടിയന്തര ഗർഭനിരോധന മാർഗ്ഗം .
ഇത് വല്ലപ്പോഴും ഉപയോഗിക്കാൻ ഉദ്ദേശിച്ചുള്ളതാണ്, മെഡിക്കൽ അബോർഷൻ പോലെയല്ല.
ഗർഭം ധരിക്കാൻ ആഗ്രഹിക്കാത്ത, എന്നാൽ ആർത്തവചക്രത്തിന്റെ ഏതെങ്കിലും ദിവസത്തിൽ സുരക്ഷിതമല്ലാത്ത ലൈംഗിക ബന്ധത്തിൽ ഏർപ്പെട്ട സ്ത്രീകൾക്ക്, പ്രസവശേഷം 21-ാം ദിവസം മുതൽ അല്ലെങ്കിൽ ഗർഭഛിദ്രം അല്ലെങ്കിൽ ഗർഭം അലസലിനു ശേഷമുള്ള അഞ്ചാം ദിവസം മുതലാണ് അടിയന്തര ഗർഭനിരോധന മാർഗ്ഗങ്ങൾ വാഗ്ദാനം ചെയ്യുന്നത്.
അടിയന്തര ഗർഭനിരോധന മാർഗ്ഗങ്ങളിൽ വായിലൂടെ എടുക്കുന്ന ഗുളികകൾ അല്ലെങ്കിൽ ചെമ്പ് ഇൻട്രാ ഗർഭാശയ ഉപകരണം ചേർക്കുന്നത് ഉൾപ്പെടുന്നു.
റഫറൻസുകൾ ↑ ↑ ↑ ↑ 1 2 3 4 ↑
കണ്ണിലെ ചുവപ്പ് ഇംഗ്ലീഷ് വിലാസം https://ml.wikipedia.org/wiki/Red_eye
അസുഖമോ പരിക്കോ കാരണം കണ്ണുകൾ ചുവന്നതായി കാണപ്പെടാം.
അതേപോലെ കൺജങ്റ്റൈവയിലെ രക്തക്കുഴലുകൾ തെളിഞ്ഞ് വന്നാലും കണ്ണിന് ചുവപ്പ് ആയി തന്നെയാണ് കാണപ്പെടുക.
കണ്ണിലെ ചുവപ്പിന്റെ ഏറ്റവും സാധാരണമായ രണ്ട് കാരണങ്ങൾ ചെങ്കണ്ണും സബ്കൺജങ്റ്റൈവൽ ഹെമറേജും ആണ്.
ഇവ രണ്ടും പക്ഷെ അത്ര ഗൌരവമുള്ള പ്രശ്നങ്ങൾ അല്ല.
എന്നിരുന്നാലും അടിയന്തര ശ്രദ്ധ വേണ്ട പല രോഗങ്ങളുടെയും തുടക്ക ലക്ഷണമായി കണ്ണുകൾ ചുവന്ന് വരാം എന്നതിനാൽ കണ്ണിലെ ചുവപ്പ് സ്വയം ചികിൽസിക്കുന്നതിന് പകരം ഒരു നേത്രരോഗ വിദഗ്ദനെ കാണിച്ച് കൃത്യമായ ചികിൽസ തേടേണ്ടതാണ്.
ഏതെങ്കിലും വ്യക്തി കണ്ണിലെ ചുവപ്പ് ലക്ഷണവുമായി നേത്രരോഗ വിദഗ്ദ്ധരെ സമീപിച്ചാൽ, അടിയന്തര നടപടി (റഫറൽ ഉൾപ്പെടെ) ആവശ്യമുണ്ടോ, അല്ലെങ്കിൽ അധിക വിഭവങ്ങളില്ലാതെ ചികിത്സ പൂർത്തിയാക്കാൻ കഴിയുമോ എന്ന് വിലയിരുത്തുകയാണ് ആദ്യം ചെയ്യുക.
രോഗനിർണയത്തിൽ സ്ലിറ്റ് ലാമ്പ് പരിശോധനയാണ് ഏറ്റവും പ്രധാനം എങ്കിലും ശ്രദ്ധാപൂർവ്വമായ രോഗ/ലക്ഷണ ചരിത്രം, കാഴ്ച പരിശോധന, പെൻലൈറ്റ് പരിശോധന എന്നിവ ഉപയോഗിച്ച് പ്രാഥമിക വിലയിരുത്തൽ നടത്താം.
രോഗനിർണയം ഹൈഫീമ - കണ്ണിൻ്റെ ആൻ്റീരിയർ ചേമ്പറിൽ രക്തം നിറഞ്ഞിരിക്കുന്നത് കാണിക്കുന്നു.
ചില പ്രത്യേക അടയാളങ്ങളും ലക്ഷണങ്ങളും, കണ്ണിലെ ചുവപ്പ് ഗുരുതരവും അടിയന്തര ശ്രദ്ധ ആവശ്യമുള്ളതും ആണൊ എന്ന് വിലയിരുത്തുന്നതിന് സഹായിക്കും.
അത്തരം ആറ് അടയാളങ്ങൾ ഇവയാണ്: കാഴ്ച ശക്തിയിലെ കുറവ് സീലിയറി ഫ്ലഷ് (സർക്കംകോർണിയൽ ഇഞ്ചക്ഷൻ) എഡീമ ഉൾപ്പടെയുള്ള കോർണിയൽ തകരാറുകൾ കോർണിയ സ്റ്റെയിനിംഗ് അസാധാരണമായ പ്യൂപ്പിൾ വലുപ്പം അസാധാരണമായ ഇൻട്രാഒക്യുലർ മർദ്ദം കാഴ്ച ശക്തി (വിഷ്വൽ അക്വിറ്റി)
ചുവന്ന കണ്ണിനോടൊപ്പം കാഴ്ചയിൽ കുറവ് ഉണ്ടെങ്കിൽ അത് കെരറ്റൈറ്റിസ് , ഐറിഡോസൈക്ലൈറ്റിസ് , ഗ്ലോക്കോമ പോലെയുള്ള ഗുരുതരമായ നേത്ര രോഗത്തിന്റെ സൂചനയാവാം.
കോർണിയയെ ബാധിക്കാത്ത സാധാരണ ചെങ്കണ്ണ് കാഴ്ചയെ ബാധിക്കാൻ സാധ്യതയില്ല.
സീലിയറി ഫ്ലഷ്
കോർണിയ വീക്കം, ഐറിഡോസൈക്ലൈറ്റിസ് അല്ലെങ്കിൽ അക്യൂട്ട് ഗ്ലോക്കോമ എന്നിവയുള്ള കണ്ണുകളിൽ സിലിയറി ഫ്ലഷ് സാധാരണയായി കാണപ്പെടുന്നു.
കണ്ണിന്റെ കോർണിയയ്ക്ക് ചുറ്റും നിന്ന് ചുവന്ന അല്ലെങ്കിൽ വയലറ്റ് നിറമുള്ള ഒരു വലയമാണ് സീലിയറി ഫ്ലഷ്.
കോർണിയയിലെ അസാധാരണതകൾ
റെറ്റിനയിലേക്ക് പ്രകാശം എത്താൻ കോർണിയ സുതാര്യമായിരിക്കണം.
പരിക്ക്, അണുബാധ അല്ലെങ്കിൽ വീക്കം കാരണം കോർണിയയുടെ  ഒരു പ്രദേശം അതാര്യതമായേക്കാം.
അത് പെൻ‌ലൈറ്റ് അല്ലെങ്കിൽ സ്ലിറ്റ് ലാമ്പ് ഉപയോഗിച്ച് കാണാൻ കഴിയും.
അപൂർവ സന്ദർഭങ്ങളിൽ, ഈ അതാര്യത ജന്മനായുള്ളതാവാം.
കോണ്ടാക്ട് ലെൻസുകളുടെ ദുരുപയോഗവും കോർണിയൽ പ്രശ്നങ്ങൾക്കും, കണ്ണിലെ ചുവപ്പിനും കാരണമാകാം.
കോർണിയൽ അസാധാരണത എല്ലായ്പ്പോഴും ഗുരുതരമാണ്, അതിന് അടിയന്തര ചികിത്സ ആവശ്യമാണ്.
കണ്ണിന്റെ ഫ്ലൂറസെൻ സ്റ്റെയിനിംഗ്, കൊബാൾട്ട് - ബ്ലൂ പ്രകാശം എന്നിവ ഉപയോഗിച്ച് ശ്രദ്ധാപൂർവ്വം നിരീക്ഷിക്കുന്നതിലൂടെ കോർണിയൽ എപ്പിത്തീലിയൽ പ്രശ്നങ്ങൾ കണ്ടെത്താം.
ഫ്ലൂറസെൻ സ്റ്റെയിനിങ്ങിന് ശേഷം സ്ലിറ്റ്ലാമ്പിൽ കൊബാൾട്ട്-ബ്ലൂ ഫിൽട്ടർ ഉപയോഗിച്ച് നിരീക്ഷിച്ചാൽ പരിക്ക് മൂലമുള്ള കോർണിയൽ എപിത്തീലിയൽ പ്രശ്നങ്ങൾ പച്ചനിറത്തിൽ കാണാൻ കഴിയും.
കല്ല്, മെറ്റൽ പൊടികൾ എന്നിവ കണ്ണിൽ തറച്ചാലും കണ്ണിന് ചുവപ്പ് ഉണ്ടാകാം.
പ്യൂപ്പിലറി അസാധാരണതകൾ
ഐറിഡോസൈക്ലൈറ്റിസ് ബാധിച്ച കണ്ണിലെ പ്യൂപ്പിൾ സാധാരണയായി ചെറുത് ആയിരിക്കും.
ഐറിസിലെ സ്പിന്ചർ പേശിയുടെ റിഫ്ളക്സ് സ്പാസം മൂലമാണ് ഇത് സംഭവിക്കുന്നത്.
അക്യൂട്ട് ആംഗിൾ-ക്ലോഷർ ഗ്ലോക്കോമ ഉള്ള കണ്ണുകളിൽ, പ്യൂപ്പിൾ സാധാരണയായി ഓവൽ ആയി മാറുകയും, വെളിച്ചത്തോട് മന്ദഗതിയിൽ പ്രതികരിക്കുകയും ചെയ്യുന്നു.
സാധാരണ ചെങ്കണ്ണ് പ്യൂപ്പിൾ വലുപ്പത്തെ ബാധിക്കില്ല.
അസാധാരണമായ ഇൻട്രാഒക്യുലർ മർദ്ദം
നേത്ര പരിശോധനയുടെ ഭാഗമായി സാധാരണയായി തന്നെ അളക്കേണ്ടതാണ് കണ്ണിലെ മർദ്ദവും .
ഐടിഡോസൈക്ലൈറ്റിസ്, ഗ്ലോക്കോമ പോലെയുള്ള അവസ്ഥകളിൽ മർദ്ദം ഉയരാം.
അതികഠിനമായ വേദന
സാധാരണ ചെങ്കണ്ണിൽ ചെറിയ വേദന മാത്രമേ കാണുകയുള്ളൂ.
കഠിനമായ വേദന , കെരറ്റൈറ്റിസ്, കോർണിയൽ അൾസർ, ഐറിഡോസൈക്ലൈറ്റിസ്, ഗ്ലോക്കോമ പോലുള്ള കൂടുതൽ ഗുരുതരമായ രോഗങ്ങളുടെ സൂചകം ആണ്.
കണ്ണിലെ ചുവപ്പിന്റെ പല കാരണങ്ങളിൽ ഏറ്റവും സാധാരണം ചെങ്കണ്ണ് ആണ്.
മറ്റ് കാരണങ്ങൾ താഴെപ്പറയുന്നവയാണ്.
അടിയന്തര ശ്രദ്ധ വേണ്ടാത്തവ ബ്ലിഫറൈറ്റിസ് - കൺപോളകളുടെ സ്കെയിലിംഗിനൊപ്പം സാധാരണയായി വിട്ടുമാറാത്ത വീക്കവും ഉണ്ടാകാം.
ഇത് ചിലപ്പോൾ സ്വമേധയാ തന്നെ പരിഹരിക്കപ്പെടും.
സബ്കൺജങ്റ്റൈവൽ ഹെമറേജ് - ഇത് കൂടുതലും നിരുപദ്രവകരമാണ്.
അലർജിമൂലം കണ്ണ് തിരുമ്മിയാലും, ചുമയ്ക്കുമ്പോഴും തുമ്മുമ്പോഴും പോലും ചിലപ്പോൾ ഇത് സംഭവിക്കാം.
ഇൻഫ്ലേംഡ് ടെറിജിയം - സാധാരണയായി ടെറിജിയം മൂലം കണ്ണിന് ചുവപ്പ് ഉണ്ടാവുകയില്ല, എന്നാൽ ടെറിജിയം ഇൻഫ്ലെയിംഡ് ആയാൽ കണ്ണ് ചുവക്കാം.
ഇൻഫ്ലേംഡ് പിംഗുക്കുല - ടെറിജിയം പോലെ നിരുപദ്രവകരമായ മറ്റൊരു അവസ്ഥയാണ് പിംഗുക്കുല.
അവയ്ക്കും ഇൻഫ്ലമേഷൻ സംഭവിച്ചാൽ കണ്ണ് ചുവന്ന് വരാം ഡ്രൈ ഐ സിൻഡ്രോം - കണ്ണുനീരിന്റെ ഉത്പാദനം കുറയുകയോ ടിയർ ഫിലിം ബാഷ്പീകരണം വർദ്ധിക്കുകയോ ചെയ്താൽ കണ്ണ് ചുവക്കുന്നതിന് ഇടയാക്കും അക്യൂട്ട് ആംഗിൾ ക്ലോഷർ ഗ്ലോക്കോമ വായുവിലൂടെ പൊടിയും മറ്റും കണ്ണിൽ പതിക്കുന്നത് മൂലമുള്ള ഇറിറ്റേഷൻ ക്ഷീണം കഞ്ചാവ് ഉൾപ്പെടെയുള്ള മയക്കുമരുന്ന് ഉപയോഗം എപ്പിസ്ലീറൈറ്റിസ് - കണ്ണിലെ വെളുത്ത ഭാഗമായ സ്ലീറയുടെ പുറം പാളികളെ ബാധിക്കുന്ന ഈ അസുഖം മൂലം സാധാരണയായി രക്തക്കുഴലുകൾ തെളിഞ്ഞ് കണ്ണ് ചുവന്നതായി തോന്നാൻ കാരണമാകും.
ഇത് ഗുരുതരമല്ലാത്ത ഒരു അസുഖമാണ്.
അടിയന്തര ശ്രദ്ധ വേണ്ടവ അക്യൂട്ട് ആംഗിൾ ക്ലോഷർ ഗ്ലോക്കോമ - ഐ‌ബോളിനുള്ളിലെ മർദ്ദം വർദ്ധിച്ച് ഒപ്റ്റിക് നാഡിക്ക് കേടുപാടുകൾ ഉണ്ടാക്കുന്ന ഈ അസുഖം വേഗത്തിൽ ചികിത്സിച്ചില്ലെങ്കിൽ അന്ധതക്ക് കാരണമാകും.
പരിക്ക് കെരറ്റൈറ്റിസ്- കോർണിയയിലെ അണുബാധ, ഗുരുതരമായ വീക്കം അല്ലെങ്കിൽ പരിക്ക്, എന്നിവമൂലം കെരറ്റൈറ്റിസ് ഉണ്ടാകാം.
കോണ്ടാക്ട് ലെൻസുകളിൽ നിന്നുള്ള പരിക്കും കെരറ്റൈറ്റിസിന് കാരണമാകും.
കെററ്റൈറ്റിസ് കൃത്യമായി ചികിൽസിച്ചില്ലെങ്കിൽ കോർണ്ണിയൽ അതാര്യതക്കും അന്ധതക്കും കാരണമാകും.
സിലിയറി ഫ്ലഷ് കാണിക്കുന്ന, ഐറൈറ്റിസ് ബാധിച്ച കണ്ണ് ഐറൈറ്റിസ് - സിലിയറി ബോഡിക്കും കോറോയിഡിനും ഒപ്പം, കണ്ണിലെ രക്തക്കുഴലുകളുടെ പാളിയായ യൂവിയയുടെ ഭാഗമാണ് ഐറിസ്.
ഈ പാളിയുടെ വീക്കം ( യുവിയൈറ്റിസ് ) അടിയന്തര നിയന്ത്രണം ആവശ്യമായ രോഗമാണ്.
സ്ക്ലീറൈറ്റിസ് - സ്ക്ലീറയെ ബാധിക്കുന്ന വേദനാജനകമായ ഒരു അവസ്ഥയാണ് ഇത്.
ചികിൽസിക്കാതിരുന്നാൽ സ്ഥിരമായ കാഴ്ച നഷ്ടപ്പെടലിന് സാധ്യതയുണ്ട്.
റോക്കി മലനിരകളിലെ പുള്ളിപ്പനി പോലുള്ള അസുഖങ്ങൾ കണ്ണിനെ ബാധിക്കുന്നവയല്ല, പക്ഷേ പനി, ചുണങ്ങു എന്നിവയ്ക്കൊപ്പം കൺജക്റ്റിവിറ്റിസിന്റെ സാന്നിധ്യവും ഉചിതമായ സാഹചര്യങ്ങളിൽ രോഗനിർണയത്തെ സഹായിക്കും.
ഇതും കാണുക നേത്രരോഗങ്ങളുടെയും വൈകല്യങ്ങളുടെയും പട്ടിക ഒക്കുലാർ സ്‌ട്രെയ്‌ലൈറ്റ് പരാമർശങ്ങൾ പുറത്തേക്കുള്ള കണ്ണികൾ Wikimedia Commons has media related to Red eye (medicine) .
ഇന്ത്യയിലെ കോവിഡ് -19 പ്രതിരോധ കുത്തിവെപ്പ്
2021 ജനുവരി 16 നാണ് ഇന്ത്യ കോവിഡ് -19 വാക്സിനുകൾ നൽകാൻ ആരംഭിച്ചത്.
7 മെയ് 2021  വരെ നിലവിൽ അംഗീകരിച്ച വാക്സിനുകളുടെ ഒന്നും രണ്ടും ഡോസുകൾ ഉൾപ്പെടെ 167,346,544 ഡോസുകൾ ആണ് ഇന്ത്യ നൽകിയിട്ടുള്ളത്.
വാക്സിനുകൾ നൽകുന്നതിന്റെ ഭാഗമായി തുടക്കത്തിൽ തന്നെ രണ്ട് വാക്സിനുകൾക്ക് ആണ് ഇന്ത്യയിൽ അടിയന്തര ഉപയോഗത്തിന് അനുമതി ലഭിചിട്ടുള്ളത്, അതിൽ  സീറം ഇൻസ്റ്റിറ്റ്യൂട്ട് ഓഫ് ഇന്ത്യ നിർമ്മിച്ച ഓക്സ്ഫോർഡ്-അസ്ട്രസെനെക്ക വാക്സിനുകളുടെ ഒരു പതിപ്പായ കോവിഷീൽഡ്, അതുപോലെ ഭാരത് ബയോടെക് വികസിപ്പിച്ചെടുത്ത കോവാക്സിൻ എന്നിവ ഉൾപ്പെടുന്നു.
2021 ഏപ്രിലിൽ, സ്പുട്‌നിക് വി മൂന്നാമത്തെ വാക്‌സിനായി അംഗീകരിച്ചു,  2021 മെയ് അവസാനത്തോടെ ഇതിന്റെ വിതരണം ആരംഭിക്കുമെന്ന് പ്രതീക്ഷിക്കുന്നു.
ലിംഗഭേദം അനുസരിച്ച കുത്തിവെപ്പെടുത്തവർ Vaccinations in India by Gender as of May 4, 2021 Gender Figures Male 67,259,765 Female 61,339,999 Non-Binary 17,203 വാക്സിൻ അഡ്മിനിസ്ട്രേഷൻ വാക്സിൻ ബ്രാൻഡ്
↑ {{ cite news }} :  CS1 maint: url-status ( link ) ↑ ↑ 1 2 ( * The data on this site changes daily) ↑
യുസ്‌പെ റെജിമെൻ ഇംഗ്ലീഷ് വിലാസം https://ml.wikipedia.org/wiki/Yuzpe_regimen
എഥിനൈൽ എസ്ട്രാഡിയോളിന്റെയും ലെവോനോർജസ്ട്രലിന്റെയും സംയോജനം ഉപയോഗിക്കുന്ന അടിയന്തര ഗർഭനിരോധന മാർഗ്ഗമാണ് യുസ്‌പെ റെജിമെൻ .
levonorgestrel-ന്റെ ഒരു വലിയ ഡോസ്, ulipristal അസറ്റേറ്റ് അല്ലെങ്കിൽ ഒരു ചെമ്പ് ഇൻട്രാ ഗർഭാശയ ഉപകരണം ചേർക്കൽ എന്നിവയേക്കാൾ ഇത് ഫലപ്രദവും കുറവാണ്.
സുരക്ഷിതമല്ലാത്ത ലൈംഗിക ബന്ധത്തിൽ ഏർപ്പെട്ടാൽ 72 മണിക്കൂറിനുള്ളിൽ ഉപയോഗിക്കാവുന്ന തരത്തിലാണ് ഇത് രൂപകൽപ്പന ചെയ്തിരിക്കുന്നത്.
കാരണം ഇത് അണ്ഡോത്പാദനത്തെ തടയുന്നു.
സാധാരണഗതിയിൽ, Yuzpe റെജിമെൻ സംയോജിത വാക്കാലുള്ള ഗർഭനിരോധന ഗുളികകളുടെ നിരവധി ഡോസുകൾ ഉപയോഗിക്കുന്നു.
മറ്റ് തരത്തിലുള്ള അടിയന്തര ഗർഭനിരോധന മാർഗ്ഗങ്ങൾ ലഭ്യമല്ലാത്ത സ്ഥലങ്ങളിൽ അല്ലെങ്കിൽ അടിയന്തര ഗർഭനിരോധന മാർഗ്ഗങ്ങൾ ആക്സസ് ചെയ്യുന്നത് ഒരു സാമൂഹിക കളങ്കം വഹിക്കുന്ന സ്ഥലങ്ങളിൽ ഇത് തിരഞ്ഞെടുക്കാവുന്നതാണ്.
ഈ സ്ഥലങ്ങളിൽ, ആളുകൾ പലപ്പോഴും സംയോജിത വാക്കാലുള്ള ഗർഭനിരോധന മാർഗ്ഗങ്ങൾ അടിയന്തര ഗർഭനിരോധന മാർഗ്ഗമായി സ്വയം നിയന്ത്രിക്കുന്നു.
തുടർന്ന്, വേൾഡ് ഹെൽത്ത് ഓർഗനൈസേഷൻ (ഡബ്ല്യുഎച്ച്ഒ) ഒരു അടിയന്തര ഹോർമോൺ ഗർഭനിരോധന മാർഗ്ഗമായി (അതായത് ഈസ്ട്രജൻ ഘടകമില്ലാതെ) പ്രൊജസ്റ്റോജൻ മാത്രമുള്ള ഗുളികകളുടെ ഉപയോഗം സംബന്ധിച്ച് അന്വേഷണം നടത്തി.
ഇത് പാർശ്വഫലങ്ങളെ കുറച്ചുകൊണ്ട് കൂടുതൽ ഫലപ്രാപ്തി കാണിച്ചു.
അതിനാൽ Yuzpe രീതിയെ അസാധുവാക്കിയിരിക്കുന്നു.
100 മില്ലിഗ്രാം മൈഫെപ്രിസ്റ്റോണിന്റെ ഒരു ഡോസ് യുസ്‌പെ റെജിമെനേക്കാൾ ഫലപ്രദമാണ്.
കനേഡിയൻ പ്രഫസർ ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജി എ ആൽബർട്ട് യൂസ്‌പെയാണ് ഈ രീതി ആദ്യമായി വികസിപ്പിച്ചെടുത്തത്.
ബലാത്സംഗത്തിൽ നിന്നുള്ള ഗർഭധാരണം ഉൾപ്പെടെയുള്ള അനാവശ്യ ഗർഭധാരണങ്ങൾ കുറയ്ക്കുന്നതിനുള്ള ഒരു മാർഗ്ഗമായി.
1974-ൽ ഈ രീതിയുടെ സുരക്ഷിതത്വവും ഫലപ്രാപ്തിയും തെളിയിക്കുന്ന ആദ്യ പഠനങ്ങൾ അദ്ദേഹം പ്രസിദ്ധീകരിച്ചു.
ക്രോസ്-മാച്ചിംഗ് ഇംഗ്ലീഷ് വിലാസം https://ml.wikipedia.org/wiki/Cross-matching
രക്തപ്പകർച്ചയ്ക്ക് മുമ്പ് രക്തം സ്വീകർത്താവിൽ ഉപയോഗിക്കുന്നതിന് അനുയോജ്യമാണോ എന്ന് അറിയുന്നതിനായി നടത്തുന്ന പരിശോധനകളിൽ ഉൾപ്പെടുന്ന ഒരു പരിശോധനയാണ് ക്രോസ്-മാച്ചിംഗ് അല്ലെങ്കിൽ ക്രോസ്മാച്ചിംഗ് എന്നത്.
സാധാരണയായി, ദാതാവിന്റെ ചുവന്ന രക്താണുക്കളുടെ സാമ്പിളിലേക്ക് സ്വീകർത്താവിന്റെ രക്ത പ്ലാസ്മ ചേർക്കുന്നു.
രക്തം പൊരുത്തമില്ലാത്തതാണെങ്കിൽ, സ്വീകർത്താവിന്റെ പ്ലാസ്മയിലെ ആന്റിബോഡികൾ ദാതാവിന്റെ ചുവന്ന രക്താണുക്കളുടെ ആന്റിജനുകളുമായി ബന്ധിപ്പിക്കും.
ഈ ആൻറിബോഡി-ആന്റിജൻ പ്രതിപ്രവർത്തനം ചുവന്ന രക്താണുക്കൾ കട്ടപിടിക്കുന്നതിലൂടെയോ നശിപ്പിക്കുന്നതിലൂടെയോ അല്ലെങ്കിൽ ആൻ്റി ഹ്യൂമൻ ഗ്ലോബുലിനുമായുള്ള പ്രതിപ്രവർത്തനത്തിലൂടെയോ കണ്ടെത്താനാകും.
ദാതാവിന്റെയും സ്വീകർത്താവിന്റെയും രക്തം ടൈപ്പ് ചെയ്യൽ, അപ്രതീക്ഷിതമായ രക്തഗ്രൂപ്പ് ആന്റിബോഡികൾക്കായി സ്ക്രീനിംഗ് എന്നിവയ്‌ക്കൊപ്പം, രക്തപ്പകർച്ചയ്‌ക്ക് മുമ്പുള്ള പരിശോധനയിലെ ഒരു ഘട്ടമാണ് ക്രോസ്-മാച്ചിംഗ്.
ചില സാഹചര്യങ്ങളിൽ, സ്വീകർത്താവിന്റെ എബിഒ, ആർഎച്ച് രേഖകൾ ദാതാവിന്റെ സാമ്പിളുമായി താരതമ്യം ചെയ്തുകൊണ്ട് ഒരു ഇലക്ട്രോണിക് ക്രോസ്-മാച്ച് നടത്താം.
അടിയന്തര സാഹചര്യങ്ങളിൽ, ക്രോസ്-മാച്ചിംഗ് പൂർത്തിയാകുന്നതിന് മുമ്പ് രക്തം നൽകാം.
അവയവമാറ്റ ശസ്ത്രക്രിയയിൽ ദാതാവും സ്വീകർത്താവും തമ്മിലുള്ള അവയവ മാറ്റ അനുയോജ്യത നിർണ്ണയിക്കാനും ക്രോസ്-മാച്ചിംഗ് ഉപയോഗിക്കുന്നു.
തരങ്ങൾ ഇമ്മീഡിയേറ്റ് സ്പിൻ ക്രോസ് മാച്ചിംഗ്
ഇമ്മീഡിയറ്റ്-സ്പിൻ ക്രോസ്-മാച്ചിംഗ് (ഐഎസ്സിഎം) എന്നത് ക്രോസ്-മാച്ചിംഗിന്റെ ഒരു സംക്ഷിപ്ത രൂപമാണ്, അത് വേഗതയേറിയതും എന്നാൽ സെൻസിറ്റിവിറ്റി കുറഞ്ഞതുമാണ്; എബിഒ രക്തഗ്രൂപ്പുകൾ തമ്മിലുള്ള പൊരുത്തക്കേട് കണ്ടെത്തുക എന്നതാണ് ഇതിന്റെ പ്രാഥമിക ഉപയോഗം.
സാധാരണ ഊഷ്മാവിൽ രോഗിയുടെ സീറവും ദാതാവിന്റെ ചുവന്ന രക്താണുക്കളും സംയോജിപ്പിച്ച് തുടർന്നുള്ള അഗ്ലൂട്ടിനേഷൻ അല്ലെങ്കിൽ ഹീമോലിസിസ് നിരീക്ഷിക്കുന്നത് ഉൾപ്പെടുന്ന അടിയന്തര പരിശോധനയാണിത്.
അഗ്ലൂട്ടിനേഷൻ്റെയോ ഹീമോലിസിസിന്റെയോ അഭാവം ഒരു നെഗറ്റീവ് ടെസ്റ്റ് പ്രതികരണത്തെ അല്ലെങ്കിൽ അനുയോജ്യമായ പൊരുത്തത്തെ സൂചിപ്പിക്കുന്നു.
എല്ലാ സാഹചര്യങ്ങളിലും ഐഎസ്സിഎം ഉചിതമല്ല; സ്വീകർത്താവിന്റെ ആന്റിബോഡി സ്‌ക്രീൻ പോസിറ്റീവ് ആണെങ്കിൽ, അല്ലെങ്കിൽ അവർക്ക് മുമ്പ് പോസിറ്റീവ് ആന്റിബോഡി സ്‌ക്രീൻ ഉണ്ടായിരുന്നെങ്കിൽ, ഇതിന് പകരം ഒരു ഫുൾ ക്രോസ്മാച്ച് നടത്തുന്നു.
ആന്റി-ഹ്യൂമൺ ഗ്ലോബുലിൻ ക്രോസ്-മാച്ചിംഗ്
ആന്റി-ഹ്യൂമൺ ഗ്ലോബുലിൻ ക്രോസ്-മാച്ചിംഗ് ചെയ്യുന്നതിന് ദാതാവിന്റെ ചുവന്ന രക്താണുക്കളുമായി സ്വീകർത്താവിന്റെ സീറം / പ്ലാസ്മ ഇൻകുബേറ്റ് ചെയ്യുകയും ആന്റി-ഹ്യൂമൺ ഗ്ലോബുലിൻ ചേർക്കുകയും ചെയ്യുന്നു.
ഇത് അടിസ്ഥാനപരമായി ഒരു പരോക്ഷ കൂമ്പ്സ് ടെസ്റ്റ് ആണ്.
ഇതിനെ "ഫുൾ ക്രോസ്-മാച്ചിംഗ്", "ഐഎടി ക്രോസ്-മാച്ചിംഗ്", "കൂമ്പ്സ് ക്രോസ്-മാച്ചിംഗ്" എന്നും വിളിക്കുന്നു.
ഇലക്ട്രോണിക് ക്രോസ്-മാച്ചിംഗ്
ദാതാവിന്റെ യൂണിറ്റിൽ നിന്നുള്ള ഡാറ്റയും (ദാനത്തിന് മുമ്പ് ദാതാവിന്റെ രക്തം പരിശോധിക്കുന്നതും) ഉദ്ദേശിച്ച സ്വീകർത്താവിൽ നിന്നുള്ള രക്ത സാമ്പിളുകളിൽ നിന്നുള്ള ഡാറ്റയും ഉപയോഗിച്ച് കമ്പ്യൂട്ടർ സഹായത്തോടെ നടത്തുന്ന വിശകലനമാണ് ഇലക്ട്രോണിക് ക്രോസ്-മാച്ചിംഗ് എന്നത്.
യൂണിറ്റിന്റെയും സ്വീകർത്താവിന്റെയും എബിഒ / ആർഎച്ച് ടൈപ്പിംഗും സ്വീകർത്താവിന്റെ ആന്റിബോഡി സ്‌ക്രീനും ഇതിൽ ഉൾപ്പെടുന്നു.
ഒരു രോഗിക്ക് നെഗറ്റീവ് ആന്റിബോഡി സ്‌ക്രീൻ ഉണ്ടെങ്കിൽ മാത്രമേ ഇലക്ട്രോണിക് ക്രോസ്-മാച്ചിംഗ് ഉപയോഗിക്കാൻ കഴിയൂ, അതിനർത്ഥം അവർക്ക് സജീവമായ ചുവന്ന രക്താണുക്കളുടെ വിഭിന്നമായ ആന്റിബോഡികൾ ഇല്ല അല്ലെങ്കിൽ അവ നിലവിലുള്ള പരിശോധനാ രീതികളുടെ കണ്ടെത്താവുന്ന നിലവാരത്തിന് താഴെയാണ് എന്നാണ്.
നൽകിയ എല്ലാ ഡാറ്റയും അനുയോജ്യമാണെങ്കിൽ, യൂണിറ്റ് ട്രാൻസ്ഫ്യൂസ് ചെയ്യാൻ സുരക്ഷിതമാണെന്ന് പ്രസ്താവിക്കുന്ന ഒരു ലേബൽ കമ്പ്യൂട്ടർ പ്രിന്റ് ചെയ്യും.
മേജറും മൈനറും മേജർ ക്രോസ്-മാച്ച്: ഇതിൽ ദാതാവിന്റെ കോശങ്ങളിലെ ഏതെങ്കിലും ആന്റിജനുകൾക്കെതിരെ സ്വീകർത്താവിന് മുൻകൂട്ടി തയ്യാറാക്കിയ ആന്റിബോഡികൾ ഉണ്ടോ എന്ന് നിർണ്ണയിക്കാൻ ദാതാവിന്റെ പായ്ക്ക് ചെയ്ത സെല്ലുകൾക്കെതിരെ സ്വീകർത്താവിന്റെ സീറം പരിശോധിക്കുന്നു.
രക്തബാങ്കിൽ നിന്ന് ഒരു യൂണിറ്റ് പാക്ക്ഡ് സെല്ല് റിലീസ് ചെയ്യുന്നതിന് മുമ്പായി ആവശ്യമായ ക്രോസ്-മാച്ച് ആണിത്.
മൈനർ ക്രോസ്-മാച്ച്: ഇവിടെ രോഗിയുടെ ആന്റിജനുകൾക്ക് നേരെയുള്ള ഡോണർ ആന്റിബോഡികൾ കണ്ടെത്തുന്നതിന് സ്വീകർത്താവിന്റെ ചുവന്ന രക്താണുക്കൾ ഡോണർ സീറമിനെതിരെ പരിശോധിക്കുന്നു.
ഇത് ഇനി ആവശ്യമില്ല.
പായ്ക്ക് ചെയ്ത സെല്ലുകളുടെ ഒരു യൂണിറ്റിൽ അവശേഷിക്കുന്ന ചെറിയ അളവിലുള്ള ഡോണർ സീറവും ആന്റിബോഡികളും ഒരു സ്വീകർത്താവിൽ ലയിക്കുമെന്ന് അനുമാനിക്കപ്പെടുന്നു.
അടിയന്തരസാഹചര്യങ്ങൾ
സമ്പൂർണ്ണ ക്രോസ്-മാച്ചിംഗ് പ്രക്രിയയ്ക്ക് ഏകദേശം 1 മണിക്കൂർ എടുക്കുന്നതിനാൽ, അത് അടിയന്തര സാഹചര്യങ്ങളിൽ എല്ലായ്പ്പോഴും ഉപയോഗിക്കില്ല.
അടിയന്തര സാഹചര്യങ്ങളിൽ, സ്വീകർത്താവിന് ആന്റിബോഡികൾ ഇല്ലാത്ത തരം രക്തം അഭ്യർത്ഥിക്കാം.
ആൻറിബോഡി-മീഡിയേറ്റഡ് രക്തപ്പകർച്ച പ്രതികരണത്തിന്റെ ഏത് അപകടസാധ്യതയേക്കാളും ഈ ജീവൻരക്ഷാ നടപടി കൂടുതൽ പ്രയോജനകരമാണെന്ന് കരുതപ്പെടുന്നു.
ഇത്തരത്തിലുള്ള രക്തത്തിന് ഗുരുതരമായ ട്രാൻസ്ഫ്യൂഷൻ പ്രതികരണത്തിനുള്ള സാധ്യത കുറവാണ്, കാരണം ഇത് എബിഒ അനുയോജ്യവും റിസസ് (ആർഎച്ച്)-അനുയോജ്യവുമാണ്.
അടിയന്തര ഘട്ടങ്ങളിൽ സംഭവിക്കാവുന്നതുപോലെ, സ്വീകർത്താവിന്റെ രക്തഗ്രൂപ്പ് അറിയില്ലെങ്കിൽ,  യൂണിവേഴ്സൽ ഡോണർ ബ്ലഡ് ടൈപ്പ് ആയ ഒ നെഗറ്റീവ് നൽകാവുന്നതാണ്.
പ്രസവിക്കുന്ന പ്രായത്തിലുള്ള സ്ത്രീ രോഗികൾക്ക് മാത്രമായി ഒ-രക്തം റിസർവ് ചെയ്യുന്നത് ചില സ്ഥാപനങ്ങളുടെ നയമാണ്.
ഇത് രണ്ട് ഉദ്ദേശ്യങ്ങൾ നിറവേറ്റുന്നു.
ഒന്നാമതായി, ഇത് ഒ നെഗറ്റീവ് രക്തത്തിന്റെ താഴ്ന്ന സ്റ്റോക്ക് സംരക്ഷിക്കുന്നു, രണ്ടാമതായി, ഒ നെഗറ്റീവ് അമ്മമാർക്ക് ഒ പോസറ്റീവ് രക്തത്തിലേക്ക് എക്സ്പോഷർ വരുന്നതിൽ നിന്ന് സംഭവിക്കുന്ന ആന്റി-ഡി (Rh) ആന്റിബോഡികൾ ഉണ്ടാക്കുന്നതിനുള്ള സാധ്യത ഇത് ഇല്ലാതാക്കുന്നു.
ഡി (ആർഎച്ച്) പോസിറ്റീവ് ആണെങ്കിൽ ഗർഭാവസ്ഥയിൽ ആന്റി-ഡി (ആർഎച്ച്) മറുപിള്ളയെ മറികടക്കുകയും ഗർഭസ്ഥ ശിശുവിന്റെ ആർബിസിയെ ആക്രമിക്കുകയും നവജാതശിശുവിന് ഹീമോലിറ്റിക് രോഗത്തിന് കാരണമാകുകയും ചെയ്യും.
അടിയന്തര സാഹചര്യങ്ങളിൽ, പരിശീലനം ലഭിച്ച സാങ്കേതിക ജീവനക്കാർക്ക്, ലബോറട്ടറികളിൽ, ഗ്ലാസ് സ്ലൈഡുകളിൽ രക്തം പുരട്ടി, അനുയോജ്യമായ റിയേജന്റുകളുപയോഗിച്ച് 2 അല്ലെങ്കിൽ 3 മിനിറ്റിനുള്ളിൽ എളുപ്പത്തിലും വേഗത്തിലും രക്തഗ്രൂപ്പ് നിർണ്ണയിക്കാൻ കഴിയും.
ഈ രീതി അഗ്ലൂറ്റിനേഷന്റെ (ചുവന്ന രക്താണുക്കളുടെ കൂട്ടംകൂടൽ) സാന്നിധ്യം അല്ലെങ്കിൽ അഭാവത്തെ ആശ്രയിച്ചിരിക്കുന്നു, ഇത് സാധാരണയായി നേരിട്ട് കാണാൻ കഴിയും.
എന്നിരുന്നാലും വ്യക്തമായ കാഴ്ചയ്ക്ക് ചിലപ്പോൾ ഒരു ലൈറ്റ് മൈക്രോസ്കോപ്പ് ആവശ്യമായി വന്നേക്കാം.
അഗ്ലൂറ്റിനേഷന്റെ സാന്നിധ്യം പൊരുത്തക്കേടിനെ സൂചിപ്പിക്കുന്നു.
ലബോറട്ടറി സേവനങ്ങൾ ലഭ്യമല്ലെങ്കിൽ, രക്തഗ്രൂപ്പിന്റെ ബെഡ്സൈഡ് കാർഡ് രീതി ഉപയോഗിക്കാവുന്നതാണ്, ഇതിൽ ഉദ്ദേശിച്ച സ്വീകർത്താക്കളുടെ രക്തത്തിന്റെ ഒരു തുള്ളി തയ്യാറാക്കിയ കാർഡിലെ റിയാക്ടറുകളിലേക്ക് ചേർക്കുന്നു.
എന്നിരുന്നാലും ഈ രീതി ലബോറട്ടറി രീതികൾ പോലെ വിശ്വസനീയമായിരിക്കില്ല,.
ഇതും കാണുക രക്ത അനുയോജ്യത പരിശോധന അവലംബം
പാലൊളി സമിതി
കേരളത്തിലെ മുസ്‌ലിം സമുദായത്തിന്റെ സാമൂഹികവും സാമ്പത്തികവും വിദ്യാഭ്യാസപരവുമായ അവസ്ഥയെക്കുറിച്ച് ഒരു വിവരണം തയ്യാറാക്കുന്നതിനായി നിയമിച്ച സമിതിയാണ് പാലൊളി സമിതി.
കേരളത്തിലെ തദ്ദേശ ഭരണ മന്ത്രിയായിരുന്നു പാലൊളി മുഹമ്മദ് കുട്ടി ചെയർമാനായിരുന്ന ഈ സമിതി പാലൊളി കമ്മീഷൻ, പാലൊളി കമ്മിറ്റി എന്നീപേരുകളിലും അറിയപ്പെടുന്നു.
ഇന്ത്യയിലെ മുസ്‌ലിം സമുദായത്തിന്റെ സാമൂഹികവും സാമ്പത്തികവും വിദ്യാഭ്യാസപരവുമായ അവസ്ഥയെക്കുറിച്ച് പഠിക്കാനായി മൻമോഹൻ സിങ് പ്രധാനമന്ത്രിയായിരുന്നപ്പോൾ രജീന്ദർ സച്ചാർ സമിതി എന്നപേരിൽ ഒരു ഉന്നതാധികാര സമിതിയെ നിയോഗിച്ചിരുന്നു.
ഇന്ത്യൻ മുസ്‌ലിംകളുടെ അവസ്ഥ പട്ടികജാതി പട്ടികവർഗ്ഗ വിഭാഗത്തേക്കാൾ താഴന്ന നിലവാരത്തിലുള്ളതാണെന്ന് ഈ സമിതി കണ്ടെത്തിയിരുന്നു.
ഈയൊരു പശ്ചാലത്തിൽ കേരളത്തിൽ സച്ചാർ കമ്മിറ്റി നടപ്പിലാക്കുന്നതു സംബന്ധിച്ച് പഠനം നടത്താൻ നിയമിച്ച സമിതിയായിരുന്നു പാലൊളി മുഹമ്മദ് കുട്ടി സമി.
മുസ്ലിങ്ങളെ വിഷമത അനുഭവിക്കുന്ന വിഭാഗത്തിൽ പ്രത്യേകമായി നോട്ട് ചെയ്യുകയും വിദ്യാഭ്യാസ രംഗത്തുള്ള പിന്നോക്കാവസ്ഥയാണ് ഇതിന്റെ പ്രധാന കാരണമെന്നും ഈ സമിതി കണ്ടെത്തി.
ഉദ്യോഗസ്ഥ സമൂഹത്തിൽ ന്യൂനപക്ഷ വിഭാഗത്തിലെ മുസ്ലിങ്ങൾ വളരെ കുറവാണ് എന്നുള്ളത് കണ്ടെത്തി.
അവർക്ക് കോച്ചിങ്ങ് സെന്റർ മുഖേന ആ സ്ഥാനത്ത് എത്താൻ യോഗ്യത നേടാൻ സഹായിക്കുന്ന സംവിധാനങ്ങളുണ്ടാക്കണമെന്നും സമിതിയുടെ നിർദേശങ്ങളിൽ ഉൾപ്പെടുന്നു.
ഈ കണ്ടെത്തലിന്റെ അടിസ്ഥാനത്തിലെടുത്ത മറ്റൊരു തീരുമാനമാണ് മുസ്ലിം പെൺകുട്ടികൾക്കുള്ള സ്‌കോളർഷിപ്പ് .
പാലൊളി സമിതി നിർദേശിച്ച പത്ത് കാര്യങ്ങൾ ജില്ലാതല ത്തിൽ വിവിധ വകുപ്പുകളിൽ നിലനിൽക്കുന്ന സമാനമായുള്ള കാര്യങ്ങളെ ഈ ന്യൂനപക്ഷ വകുപ്പിലേക്ക്‌ ഏകോപിപ്പിക്കുക.
ജില്ലാതല ഇതിന്റെ ജില്ലാതല ഭരണ കേന്ദങ്ങൾ കുടി ആരംഭിക്കുക.
മുസ്ലീം പിന്നോക്കാവസ്ഥ പരിഹരിക്കൂന്നതിന്‌ ന്ധീകരിക്കേണ്ട അടിയന്തര നടപടികളുടെ ഭാഗമായി വകുപ്പg രൂപീകരണത്തിന്‌ മുന്നോടിയായി സംസ്ഥാന സ്വെകട്ടറിയേറ്റിൽ ന്യൂനപക്ഷ ക്ഷേമ സെൽ രൂപീകരിക്കുക.
മദ്രസ്സാ അധ്യാപകർക്ക്‌ ക്ഷേമനിധിയും പെ൯ഷനും ഏർപ്പെടുത്തുക.
ഇതിന്റെ പ്രാരംഭ പ്രവർത്തനത്തിനായി കോടി ഒരു കോടി രൂപ ഗ്രാൻറ് നൽകുക.
പ്രതിവർഷം ഒരു കോടി രൂപയെങ്കിലും നൽകുക.
സച്ചാർ സമിതി നിർദേശങ്ങൾ എസ് സി, എസ് ടി പദ്ധതിപോലെ സ്വത്വര വേഗതയിൽ നടപ്പിലാക്കുക.
സ്യൂനപക്ഷ പാക്കേജ് കണ്ണൂർ, കോഴിക്കോട്‌, മലപ്പുറം, പാലക്കാട്‌, ഏറണാകുളം, കൊല്ലം, ആലപ്പുഴ എന്നീ ജില്ലകളിൽ.
കൂടി ഉടനെ നാപ്പാക്കുക: ഇതിനാവശ്യമായ നടപടി കേന്ദ്ര സർക്കാറുമായി ആലോചിച്ച്‌ നടപ്പിൽ വരുത്തുക.
മുസ്ലിം പെൺകുട്ടികൾക്കുള്ള സ്കോളർഷിപ്പ്‌ വിഷയത്തിൽ അടിയന്തര പരിഗണന നൽകുക.
ആവശ്യമായ തുക അനുവദിക്കുക.
വിദ്യാഭ്യാസ സ്ഥാപനങ്ങളുമായ ബന്ധ കാര്യങ്ങൾക്ക്‌ അടിയന്തര പരിഗണന നൽകുക.
സംവരണ നഷ്ടം സംബന്ധിച്ച പ്രശ്നത്തിൽ ബന്ധപ്പെട്ടവരുമായുള്ള ചർച്ചയും കമ്മറ്റി പ്രവർത്തനവും ഉടനടി ആരാഭിക്കുക.
താത്കാലിക നിയമനങ്ങൾക്ക്‌ ഉടന നടപടി സ്വീകരിക്കുക.
ദഖ്നി, കച്ചി,മേമൻ വിഭാഗങ്ങളെ സംവരണ വിഭാഗത്തിൽ ചേർക്കുന്നതിനാവശ്യമായ സ്വത്വര നടപടി സ്വീകരിക്കുക.
തീരദേശങ്ങളിലും മലയോരപ്രദേശങ്ങള ലുമുളള മുസ്ലീങ്ങളുടെ പിന്നാക്കാവസ്ഥ പരിഫരിക്കുന്നതിന്‌ പ്രത്യേക പരിപാടി.
കേൾക്ക് രൂപം നൽകുക അവലംബം ↑ http://www.minoritywelfare.kerala.gov.in/Paloli_Committee_Report.pdf [ http://www.minoritywelfare.kerala.gov.in/Paloli_Committee_Report.pdf%5Bപ്രവർത്തിക്കാത്ത+കണ്ണി%5D ] ↑ {{ cite web }} : Check date values in: | access-date= ( help ) ↑
ലോക്ക് ഡൗൺ
ഒരു ലോക്ക്ഡൗൺ അഥവാ അടച്ചിടൽ എന്നത് അടിയന്തര പെരുമാറ്റച്ചട്ടമാണ്, ഇത്   ആളുകളെയോ വിവരങ്ങളെയോ ഒരു പ്രദേശം വിടുന്നത് തടയുന്നു.
ഇത് സാധാരണയായി അധികാര സ്ഥാനത്തുള്ള ഒരാൾ ആണ്   പ്രഖ്യാപിക്കുക.
ഒരു  സിസ്റ്റത്തിനുള്ളിൽ       ബാഹ്യ ഭീഷണിയിൽ നിന്നും മറ്റും      ആളുകളെ സംരക്ഷിക്കുന്നതിനും   ലോക്ക്ഡൌൺ ഉപയോഗിക്കാം.
കെട്ടിടങ്ങളിൽ, ഒരു ഡ്രിൽ ലോക്ക്ഡൗൺ എന്നത് അർത്ഥമാക്കുന്നത്  പുറത്തുനിന്നുള്ള വാതിലുകൾ പൂട്ടിയിരിക്കുന്നതിനാൽ ആരും പ്രവേശിക്കാനോ പുറത്തുകടക്കാനോ കഴിയില്ല എന്നാണ്.
ഒരു പൂർണ്ണ ലോക്ക്ഡൌൺ  അർത്ഥമാക്കുന്നത് ആളുകൾ താമസിക്കുന്നിടത്ത് തന്നെ തുടരണമെന്നും ആ  കെട്ടിടത്തിന് പുറത്ത് കടക്കുകയോ  മറ്റു കെട്ടിടത്തിലേക്കോ ആ ആ കെട്ടിടത്തിലെ മറ്റു റൂമുകളിലേക്കോ പ്രവേശിക്കുകയോ ചെയ്യരുത് എന്നാണ്
ആളുകൾ ഒരു ഇടനാഴിയിലാണെങ്കിൽ, അവർ അടുത്തുള്ള സുരക്ഷിതവും അടച്ചതുമായ മുറിയിലേക്ക് നിർബന്ധമായും പോകണം.
ലോകമാകെ പടർന്നു പിടിച്ച കൊവിഡ് 19 -ന്റെ പശ്ചാത്തലത്തിൽ  എല്ലാ രാജ്യങ്ങളിലും ലോക് ഡൗൺ പ്രഖ്യാപിച്ചിരുന്നു.